****

**Riadna výzva na predkladanie žiadostí o poskytnutie pomoci de minimis prostredníctvom kreatívneho vouchera v rámci národného projektu Podpora rozvoja kreatívneho priemyslu na Slovensku**

**ODVETVIE: DIZAJN**

|  |  |
| --- | --- |
| Kód výzvy  | **KV\_D\_RB119** |

*(ďalej aj ako „riadna Výzva KV“, „Výzva KV“)*

|  |
| --- |
| 1. **FORMÁLNE NÁLEŽITOSTI A OSOBITNÉ USTANOVENIE**
 |
| Operačný program |

|  |
| --- |
| Operačný program Integrovaná infraštruktúra |

 |
| Prioritná os |

|  |
| --- |
| 11 Posilnenie konkurencieschopnosti a rastu MSP12 Rozvoj konkurencieschopných MSP v Bratislavskom kraji |

 |
| Špecifický cieľ |

|  |
| --- |
| 11.3 Zvýšenie konkurencieschopnosti MSP vo fáze rozvoja12.1 Nárast podielu ziskových MSP v Bratislavskom kraji |

 |
| Národný projekt | **Podpora rozvoja kreatívneho priemyslu na Slovensku***(ďalej len „NP PRKP“ )* |
| Kód projektu v ITMS 2014+ | 313000J874 |
| Schéma pomoci de minimis | **Schéma na podporu rozvoja kreatívneho priemyslu na Slovensku v znení neskorších dodatkov - Schéma DM – 1/2018**  (*ďalej len „Schéma“)* |
| Fond | Európsky fond regionálneho rozvoja |

|  |
| --- |
| 1.1 **Poskytovateľ a Vykonávateľ Schémy**  |
| Poskytovateľ  | Poskytovateľom pomoci je Ministerstvo hospodárstva Slovenskej republiky ako sprostredkovateľský orgán pre Operačný program Integrovaná infraštruktúra |
| Adresa Poskytovateľa :  | Mlynské nivy 44/a 827 15 Bratislava  |
| Vykonávateľ  | **Slovenská inovačná a energetická agentúra** (ďalej len „**SIEA**“) |
| Adresa Vykonávateľa :  | Bajkalská 27 827 99 Bratislava [www.siea.sk](http://www.siea.sk) [www.vytvor.me](http://www.vytvor.me) mail: office@siea.gov.skTelefón: +421 2/58 248 111 |

|  |
| --- |
| 1.2 **Dĺžka trvania riadnej výzvy KV\_D\_RB119** |
| Typ výzvy | Uzavretá  |
| Dátum vyhlásenia tejto riadnej Výzvy KV *(dátum zverejnenia podmienok výzvy)* | 31.01.2019 |
| Dátum zahájenia on-line elektronickej registrácie Žiadostí o KV*(dátum od ktorého je možné žiadosti on-line registrovať na* [*www.vytvor.me*](http://www.vytvor.me) *a predkladať SIEA spôsobom podľa bodu 1.7 a 1.8 tejto riadnej Výzvy KV)* | 06.02.2019 |
| Dátum ukončenia on-line elektronickej registrácie Žiadostí o KV *(dátum do ktorého je možné nové žiadosti on-line registrovať na* [*www.vytvor.me*](http://www.vytvor.me) *)* | 11.09.2019 |
| Dátum uzavretia tejto riadnej Výzvy KV *(dátum do ktorého je možné skompletizované a riadne vyplnené žiadosti  predkladať SIEA spôsobom podľa bodu 1.7 a 1.8 tejto riadnej Výzvy KV)* | 15.11.2019 |

|  |
| --- |
| * 1. **Základné ustanovenia týkajúce sa riadnej Výzvy KV\_D\_RB119**
 |
| Riadna Výzva KV, je základným metodickým dokumentom určeným užívateľom ako príjemcom pomoci de minimis podľa Schémy (do poskytnutia pomoci de minimis v postavení žiadateľov o pomoc), a to podľa § 3 ods. 2 písm. d) Zák. č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej ako „zák. č. 292/2014 Z. z.“). Vzhľadom na to, že pri poskytovaní pomoci na základe tejto riadnej Výzvy KV SIEA koná ako vykonávateľ Schémy a súčasne ako prijímateľ v rámci NP PRKP, a pomoc vo forme finančného plnenia (príspevku) bude poskytnutá užívateľom ako príjemcom pomoci de minimis podľa § 7 ods. 6 písm, a) až e) Zák.č. 358/2015 Z.z. – Zákon o štátnej pomoci (ďalej ako „zák. č.358/2015 Z.z.“), z právneho aj faktického postavenia zúčastnených strán vyplývajú nasledovné základné východiskové pravidlá, ktoré sú určujúce pre interpretáciu ustanovení obsiahnutých v tejto riadnejiadnej Výzve KV: 1. SIEA ako prijímateľ v rámci NP PRKP, nekoná ako orgán verejnej moci, ale ako zmluvná strana realizujúca NP PRKP v rámci Zmluvy o poskytnutí nenávratného finančného príspevku, reg. č. 323/2017-2060-2242.
2. V dôsledku skutočnosti podľa bodu 1., posudzovanie žiadosti predloženej žiadateľom o pomoc (potenciálnym užívateľom), vrátane spôsobu jeho ukončenia, nie je konaním podľa § 19 a nasl. zák. č. 292/2014 Z. z. Použitie podobnej alebo rovnakej terminológie v tejto riadnej Výzve KV (vrátane príloh) a v zák. č. 292/2014 Z. z. je odôvodnené len praktickou stránkou, nie právnou povahou posudzovania (posudzovania žiadosti) podľa tejto riadnej Výzvy KV. Preto výsledok tohto posudzovania, ktorý sa v tejto riadnej Výzve KV a/alebo v Príručke pre žiadateľa o KV\_R\_2019 označuje aj ako „rozhodnutie o schválení“, „rozhodnutie o neschválení“ alebo „rozhodnutie o zastavení posudzovania“, nie je výsledkom posudzovania správneho orgánu, prípadne orgánu verejnej moci a nie je tak možné využiť žiaden z opravných prostriedkov podľa § 21 až § 24 zák. č. 292/2014 Z. z.
3. Podmienky poskytnutia KV uvádzané v texte riadnej Výzvy KV (vrátane jej príloh) nie sú podmienkami poskytnutia príspevku podľa § 17 zák. č. 292/2014 Z. z. Nastavenie podmienok poskytnutia KV vychádza výlučne zo Schémy a z podmienok implementácie NP PRKP - tak sa aj vyhodnocuje ich splnenie v priebehu posudzovania žiadosti v súlade s touto riadnou Výzvou KV. Plnenie podmienok poskytnutia KV po nadobudnutí účinnosti Zmluvy o poskytnutí KV, ktorý moment je momentom poskytnutia pomoci de minimis podľa článku 3 ods. 4 nariadenia Komisie č. 1407/2013 a podľa § 5 ods.1 zák.č. 358/2015 Z.z. , sa spravuje podľa podmienok dohodnutých v Zmluve o poskytnutí KV.
 |

|  |
| --- |
| **1.4 Indikatívna výška finančných prostriedkov vyčlenených na riadnu Výzvu KV : KV\_D\_RB119 (zdroje EÚ)**  |
| Indikatívna výška finančných prostriedkov vyčlenených na túto riadnu Výzvu KV (kód výzvy : KV\_D\_RB119) je 375.000 EUR v členení 100% pre oprávnených žiadateľov z Bratislavského samosprávneho kraja Takto stanovená indikatívna výška finančných prostriedkov vyčlenených na túto riadnu Výzvu KV bola stanovená podľa percentuálneho pomeru objemov on-line rezervácií finančných prostriedkov vykonaných v predchádzajúcom roku v jednotlivých odvetviach KP a ako taká bola schválená odbornými pracovnými skupinami NPPRKP. SIEA je oprávnená kedykoľvek zmeniť indikatívnu výšku finančných prostriedkov vyčlenených na túto riadnu Výzvu KV vo forme usmernenia k riadnej Výzve KV. Prípadná zmena indikatívnej výšky finančných prostriedkov vyčlenených na túto riadnu Výzvu KV bude, spolu so zdôvodnením tejto zmeny, zverejnená na webovom sídle [www.vytvor.me](http://www.vytvor.me). Za zmenu indikatívnej výšky finančných prostriedkov vyčlenených na túto riadnu Výzvu KV sa nepovažuje postupné znižovanie disponibilných finančných prostriedkov vyčlenených na túto riadnu Výzvu KV z dôvodu postupného schvaľovania žiadostí o poskytnutie pomoci de minimis prostredníctvom kreatívneho vouchera (ďalej len „Žiadosť o KV“). Aktuálne disponibilná (zostávajúca) indikatívna výška finančných prostriedkov vyčlenených na túto riadnu Výzvu KV bude pravidelne aktualizovaná na webovom sídle [www.vytvor.me](http://www.vytvor.me). Za zmenu indikatívnej výšky finančných prostriedkov vyčlenených na túto riadnu Výzvu KV sa nepovažuje ani priebežné dočasné pozastavovanie, resp. úplné zastavenie on-line registrácie a podávania Žiadostí o KV z dôvodu, že celkový objem súm, rezervovaných na základe registrovaných Žiadostí o KV resp. celkový objem súm v riadne predložených Žiadostiach o KV, dosiahne hodnotu indikatívnej výšky finančných prostriedkov vyčlenených na túto riadnu Výzvu KV. O priebežnom pozastavovaní on-line registrácie a podávania Žiadostí o KV z dôvodu zarezervovania celkovej hodnoty indikatívnej výšky finančných prostriedkov vyčlenených na túto riadnu Výzvu KV a o opätovnom spustení on-line registrácie a podávania Žiadostí o KV v rámci tejto riadnej Výzvy KV budú žiadatelia priebežne informovaní na webovom sídle [www.vytvor.me](http://www.vytvor.me).  |

|  |
| --- |
| **1.5 Financovanie kreatívneho vouchera**  |
| Pomoc v rámci tejto riadnej Výzvy KV je poskytovaná prostredníctvom kreatívneho vouchera (ďalej len „KV“), ktorý predstavuje priamu finančnú pomoc a realizuje sa formou príspevku (preplatenia kreatívneho vouchera) , na základe splnenia podmienok stanovených touto riadnou Výzvou KV a podmienok definovaných v Zmluve o poskytnutí pomoci de minimis prostredníctvom kreatívneho vouchera (ďalej len „Zmluva o KV“). Intenzita pomoci v súlade s čl. J) bod 3 Schémy predstavuje 50 % celkových oprávnených výdavkov za službu a/alebo dielo v oblasti kreatívneho priemyslu, na spolufinancovanie ktorých sa použije KVSpolufinancovanie žiadateľa predstavuje 50 % celkových oprávnených výdavkov žiadateľa o KV, vynaložených za službu a/alebo dielo v oblasti kreatívneho priemyslu, na spolufinancovanie ktorých sa použije KV (t.j. max. 50% hodnoty víťaznej ponuky z príslušného cenového prieskumu, vykonaného žiadateľom o KV). Zároveň v podmienke poskytnutia príspevku č. 2.3.1 ,,Maximálna a minimálna výška príspevku“ je stanovená maximálna, resp. minimálna výška pomoci – t.j. maximálna, resp. minimálna hodnota KV o ktorú je možné požiadať prostredníctvom Žiadosti o KV.Ak sa po preplatení KV zistí, že podmienky poskytnutia KV neboli splnené, SIEA je oprávnená vymáhať poskytnuté finančné plnenie v súlade so Zmluvou o poskytnutí KV. |

|  |
| --- |
| **1.6 Žiadosť o KV**  |
| **Žiadosť o KV** je – v slovenskom jazyku - kompletne a úplne vypracovaná žiadosť o poskytnutie pomoci de minimis prostredníctvom kreatívneho vouchera, vrátane všetkých jej povinných príloh .Žiadosť o KV pozostáva z formuláru žiadosti o KV a  nasledujúcich príloh: * Príloha č. 1 Samostatné vyhlásenia dotknutých osôb
* Príloha č. 2 Prehľad prijatej pomoci de minimis za sledované obdobie
* Príloha č. 3 Vyhlásenie na kvalifikovanie sa ako MSP
* Príloha č. 4 Test podniku v ťažkostiach
* Príloha č. 5 Podnikateľský plán (ak relevantné)
* Príloha č. 6 Zadanie pre zhotovenie cenovej ponuky
* Príloha č. 7 Záznam z vyhodnotenia cenových ponúk

Pre poskytnutie KV je nevyhnutné, aby bola Žiadosť o KV podaná v stanovenom termíne, aby bola úplná, kompletne a riadne vyplnená v predpísanej podobe (vrátane všetkých povinných príloh) , aby žiadateľ spĺňal všetky podmienky poskytnutia KV stanovené v kapitole 2. tejto riadnej Výzvy KV a zároveň, aby Žiadosť o KV mala v registrácii vytvorenú rezerváciu sumy vo výške požadovanej hodnoty KV. Pre vytvorenie rezervácie sumy vo výške požadovanej hodnoty KV na konkrétnu Žiadosť o KV je rozhodujúci dátum a čas on-line registrácie a vygenerovania referenčného čísla Žiadosti o KV. Záväzné vzory formulára Žiadosti o KV a jeho príloh 1.,2.,5.,6., a 7. sú jednotlivými prílohami tejto riadnej Výzvy KV formuláre príloh 3. a 4. sú zverejnené na [www.vytvor.me](http://www.vytvor.me) v časti Žiadateľ. Podrobný postup súvisiaci s vypracovaním a skompletizovaním Žiadosti o KV, pozostávajúci z  prípravy žiadosti o KV, on-line registrácie žiadosti o KV a samotného podania žiadosti o KV je upravený v Príručke pre žiadateľa o KV\_R\_2019, ktorá tvorí Prílohu č.1 tejto Výzvy KV\_D\_RB119 (ďalej len „Príručka pre žiadateľa o KV\_R\_2019“) |

|  |
| --- |
| **1.7 Časový harmonogram predkladania a overovania Žiadosti o KV**  |
| Overovanie Žiadosti o KV sa začína dňom on-line registrácie Žiadosti o KV žiadateľom a on-line vyplnenia úvodnej časti formulára Žiadosti o KV. SIEA potvrdí zaregistrovanie Žiadosti o KV elektronicky - prostredníctvom notifikačného e-mailu.Na základe následného skompletizovania a podania úplnej Žiadosti o KV a jej overenia zo strany príslušných administrátorov, SIEA informuje žiadateľa o poskytnutí/neposkytnutí KV elektronicky prostredníctvom e-mailu. Úvodná elektronická on-line registrácia Žiadostí o KV, ktoré budú posudzované v rámci tejto riadnej Výzvy KV, je možná od 06.02.2019 do 31.07.2019, každý pracovný deň od 12:00 do 20:00 *(s výnimkou období, v ktorých bude on-line registrácia dočasne pozastavená, resp.úplne zastavená v zmysle bodu 1.4 tejto výzvy)* Priebežné riadne predkladanie skompletizovaných a úplných Žiadostí o KV, podľa ustanovenia 1.8 tejto riadnej Výzvy KV, nie je obmedzené stanovenými podmienkami a časovým ohraničením možnosti vykonávania on-line elektronickej registrácie Žiadostí o KV. Predložiť skompletizovanú a úplnú Žiadosť o KV, vrátane jej povinných príloh, je možné kedykoľvek, v termíne od 06.02.2019 do 30.09.2019, v súlade s podmienkami uvedenými v tejto riadnej Výzve KV a podľa postupov špecifikovaných v Príručke pre Žiadateľa o KV\_R\_2019. SIEA informuje žiadateľa o výsledku overenia Žiadosti o KV najneskôr do 35 pracovných dní odo dňa riadneho podania kompletne a úplne vypracovanej Žiadosti o KV , vrátane jej povinných príloh, (podanej postupom podľa ustanovenia 1.8 tejto riadnej Výzvy KV); SIEA si vyhradzuje právo túto lehotu v odôvodnených prípadoch predĺžiť. Na poskytnutie pomoci de minimis prostredníctvom KV podľa tejto riadnej Výzvy KV nie je právny nárok. |

|  |
| --- |
| **1.8 Miesto a spôsob podania skompletizovaných a úplných Žiadosti o KV** |
| Skompletizované a úplné Žiadosti o KV podľa tejto riadnej Výzvy KV je možné predkladať od 06.02.2019 do 30.09.2019.Za samotné podanie Žiadosti sa považuje moment, kedy Žiadateľ predloží **vyplnený formulár Žiadosti o KV vrátane všetkých povinných príloh** v písomnej forme[[1]](#footnote-1), a to:1. **v elektronickej forme prostredníctvom elektronickej schránky SIEA zriadenej v rámci Ústredného portálu verejnej správy cez službu „Všeobecná agenda“** – formulár Žiadosti o KV a všetky povinné prílohy musia byť vo formáte PDF (preferovaný formát) podpísané elektronickým podpisom alebo kvalifikovaným elektronickým podpisom s mandátnym certifikátom alebo kvalifikovanou elektronickou pečaťou (podpísať je potrebné nielen formulár služby „Všeobecná agenda“, ale aj všetky dokumenty pripojené k tomuto formuláru ako prílohy, t.j. samotný formulár Žiadosti o KV a všetky povinné prílohy k Žiadosti o KV

**alebo**  1. **v listinnej forme –** žiadateľ predloží Žiadosť o KV a každú povinnú prílohu k Žiadosti o KV v origináli, podpísané oprávnenými osobami žiadateľa v súlade s  vnútorným podpisovým poriadkom, na adresu Poskytovateľa:

 Slovenská inovačná a energetická agentúra NP PRKP Bajkalská 27 827 99 Bratislava    **Na obálku uveďte : Žiadosť o KV**Doručenie listinnej formy je možné jedným z nasledovných spôsobov: * osobne v pracovné dni v čase od 9:00 – 12:00 a 12:30 – 15:00 hod. do podateľne SIEA,
* doporučenou poštou,
* kuriérskou službou.

Presné lehoty jednotlivých povinných úkonov súvisiacich s riadnym podaním skompletizovanej Žiadosti o KV podľa tejto riadnej Výzvy KV stanovuje príslušná Príručka pre žiadateľa o KV\_R\_2019. Lehoty doručenia stanovené v príslušných ustanoveniach Príručky pre žiadateľa o KV\_R\_2019 a Príručky pre Príjemcu KV\_R\_2019 sa považujú za zachované, ak sú v nich definované dokumenty odoslané na prepravu najneskôr v posledný deň stanovenej lehoty, resp. v prípade elektronického predkladania prostredníctvom elektronickej schránky, ak sú odoslané najneskôr v posledný deň stanovenej lehoty do elektronickej schránky SIEA.Pokiaľ bol Žiadateľ o KV alebo Príjemca KV vyzvaný, v zmysle príslušných ustanovení Príručky pre žiadateľa o KV\_R\_2019 a Príručky pre Príjemcu KV\_R\_2019, na doplnenie ním predložených dokumentov, lehota na posúdenie skompletizovanej, doplnenej Žiadosti o KV alebo Žiadosti o preplatenie KV, začína – na strane SIEA – plynúť dňom riadneho doručenia vyžiadaného doplnenia. Pokiaľ sa lehota doručenia v jednotlivých ustanoveniach Príručky pre žiadateľa o KV\_R\_2019 a Príručky pre Príjemcu KV\_R\_2019 týka e-mailovej komunikácie, za deň doručenia predpísaného e-mailu sa považuje deň nasledujúci po dni jeho zdokladovateľného odoslania povinným odosielateľom. V prípade, ak sa žiadateľ rozhodne predložiť Žiadosť o KV vrátane všetkých povinných príloh prostredníctvom elektronickej schránky, odporúčame preštudovať si inštrukcie zverejnené na webovom sídle [www.slovensko.sk](http://www.slovensko.sk), najmä stránky:<https://www.slovensko.sk/sk/faq/_najcastejsie-otazky-a-odpovede><https://www.slovensko.sk/sk/faq/faq-eschranka/><https://www.slovensko.sk/sk/faq/faq-podania/> |
| **1.9 Kontaktné údaje SIEA a spôsob komunikácie**  |
| Bližšie informácie týkajúce sa tejto riadnej Výzvy KV je možné získať na webových sídlach www.siea.sk a [www.vytvor.me](http://www.vytvor.me).Informácie o príprave Žiadosti o KV je možné získať počas pracovných dní od 9:00 do 15:00 hod. jednou z nasledovných foriem: telefonicky na číslach: +421 918 413 360 / +421 918 413 363  elektronickou formou na e-mailovej adrese: kreativnevouchre@siea.gov.skUpozorňujeme žiadateľov, aby priebežne sledovali webové sídla www.siea.sk a www.vytvor.me, kde budú v prípade potreby zverejňované aktuálne informácie súvisiace s vyhlásenou riadnou Výzvou KV. |

|  |
| --- |
| **1.10 Ciele riadnej Výzvy KV**  |
| Cieľom pomoci je podporiť mikro, malé a/ alebo stredné podniky (ďalej len „MSP“), ktoré majú potenciál zvyšovať svoju konkurencieschopnosť prostredníctvom inovácií vlastných produktov, služieb alebo prostredia, a to najmä aktivitami zameranými na stimuláciu ich inovačného procesu previazaného s využitím výstupov kreatívneho priemyslu, realizovaných oprávnenými subjektami z určených odvetví kreatívneho priemyslu, pričom kľúčovou aktivitou bude poskytovanie kreatívnych voucherov poskytovaných podľa tejto výzvy. |

|  |
| --- |
| 1. **Podmienky poskytnutia kreatívneho vouchera**
 |
| Podmienky poskytnutia KV predstavujú súbor podmienok overovaných SIEA v súlade s touto riadnou Výzvou KV a dokumentmi na ktoré sa táto riadna Výzva KV odvoláva, ktoré žiadateľ musí splniť na to, aby mu mohol byť poskytnutý KV. Podmienky poskytnutia KV pozostávajú z nasledovných kategórií podmienok :1. Podmienky oprávnenosti žiadateľa
2. Vymedzenie oprávnených odvetví hospodárstva a oprávnených činností
3. Ďalšie podmienky poskytnutia KV

Za účelom možnosti overenia splnenia podmienok poskytnutia KV stanovuje SIEA - v  Príručke pre žiadateľa o KV\_R\_2019 - postupy a formu, akými žiadatelia preukazujú, že spĺňajú podmienky poskytnutia KV. SIEA je oprávnená kedykoľvek počas overovania Žiadosti o KV vyžiadať si od žiadateľa aj iné dokumenty, resp. iný spôsob preukázania splnenia podmienky poskytnutia KV.Žiadateľ o KV je v procese overovania podmienok poskytnutia KV povinný povereným pracovníkom SIEA poskytnúť súčinnosť v rozsahu nevyhnutnom pre jednoznačné overenie, či Žiadosť o KV, resp. žiadateľ spĺňa podmienky poskytnutia KV. Neposkytnutie takejto súčinnosti, resp. neposkytnutie všetkých relevantných informácií v požadovanej forme a rozsahu, môže mať za následok neposkytnutie KV. Žiadateľovi bude poskytnutá pomoc prostredníctvom preplatenia kreatívneho vouchera jedine v prípade, že budú splnené všetky podmienky poskytnutia kreatívneho vouchera. Pre splnenie tejto podmienky je SIEA oprávnená vyžiadať si – v čase posudzovania Žiadosti o preplatenie KV - od žiadateľa aj iné dokumenty, resp. iný spôsob preukázania splnenia podmienky poskytnutia KV, viazané na ktorúkoľvek fázu systému poskytovania kreatívnych voucherov.V prípade, že sa preukáže, že žiadateľ/ príjemca pomoci neuviedol v Žiadosti o KV a jej prílohách pravdivé, úplné a správne informácie, je SIEA, ako vykonávateľ Schémy, oprávnená žiadateľovi neposkytnúť KV, resp. požadovať od Príjemcu vrátenie poskytnutej pomoci.Podmienky poskytnutia KV stanovené v tejto riadnej Výzve KV sú predmetom overovania zo strany SIEA a musia byť splnené bez ohľadu na skutočnosť, či ich úplné znenie je priamo uvedené v texte riadnej Výzvy KV alebo je uvádzané, resp. bližšie popísané v dokumente/dokumentoch, na ktoré sa táto riadna Výzva KV odvoláva. V oddôvodnených prípadoch je Žiadateľ o KV a/alebo Príjemca KV oprávnený písomne požiadať o udelenie výnimky z termínov stanovených pre jednotlivé úkony príslušnou Výzvou a/alebo súvisiacimi právnymi dokumentami ktorými sú Príručka pre žiadateľa o KV v jej aktuálnom znení, Príručka pre príjemcu KV v jej aktuálnom znení, vrátane ich príloh a Zmluva o poskytnutí KV, vrátane jej príloh.Žiadateľ o KV a/alebo Príjemca KV je oprávnený – aj viacnásobne - požiadať o predĺženie termínov v maximálnej kumulatívnej dĺžke 15 pracovných dní za celé obdobie trvania procesov súvisiacich s riadnym predložením skompletizovanej, úplnej Žiadosti o KV, s jej posúdením, uzatvorením Zmluvy o poskytnutí KV, vystavením KV, plnením Zmluvy PP-OR a predložením Žiadosti o preplatenie KV (t.j. : od dátumu obdržania e-mailu s výzvou na riadne predloženie Žiadosti o KV od prideleného administrátora jeho žiadosti, do dátumu stanoveného príslušnou Výzvou KV a súvisiacou právnou dokumentáciou ako najneskorší možný termín, v ktorom je možné riadne predložiť Žiadosť o preplatenie KV). Žiadosť, resp. žiadosti o výnimku z  termínov stanovených pre jednotlivé úkony príslušnou Výzvou a/alebo súvisiacimi právnymi dokumentami je Žiadateľ o KV a/alebo Príjemca KV oprávnený predložiť vo forme e-mailu, doručeného - na e-mail adresu prideleného administrátora jeho žiadosti na strane SIEA - najneskôr 24 hodín pred začiatkom dňa, ktorý je predmetným termínom (t.j. najneskôr 24 hod. pred 00:01 dňa, ktorý je predmetným termínom)Žiadateľ je do žiadosti o výnimku z  termínov stanovených pre jednotlivé úkony príslušnou Výzvou a/alebo súvisiacimi právnymi dokumentami povinný uviesť : 1. Obchodné meno Žiadateľa o KV a/alebo Príjemcu KV
2. Identifikačné údaje Žiadateľa o KV a/alebo Príjemcu KV
3. Referenčné číslo príslušnej žiadosti o KV – t.j. pri elektronickej registrácii vygenerovaný „Kód žiadateľa“
4. Počet už odčerpaných prac.dní určených na výnimky z  termínov stanovených pre jednotlivé úkony príslušnou Výzvou a/alebo súvisiacimi právnymi dokumentami (t.j. dni už odčerpané z maximálneho kumulatívneho objemu 15 prac. dní, na základe predchádzajúcich, schválených žiadostí o výnimku podaných daným Žiadateľom o KV a/alebo Príjemcom KV)
5. Slovný popis termínu o predĺženie ktorého žiada (napr.: „predloženie zmluvy PP-OR“, alebo „predloženie vyžiadaného doplnenia žiadosti o KV“ a pod.)
6. Dátum, kedy pôvodný predmetný termín, vo vzťahu k jeho konkrétnej Žiadosti o KV / Zmluve o poskytnutí KV vyprší – v tvare : ddmmrrrr
7. Počet pracovných dní, o ktoré žiada uvedený termín predĺžiť
8. Dátum, kedy predmetný termín, vo vzťahu k jeho konkrétnej Žiadosti o KV / Zmluve o poskytnutí KV vyprší po jeho predĺžení v zmysle predkladanej žiadosti o výnimku – v tvare : ddmmrrrr
9. Stručný popis dôvodu, pre ktorý sa o výnimku z  termínov stanovených pre jednotlivé úkony príslušnou Výzvou a/alebo súvisiacimi právnymi dokumentami žiada (max. 300 slov)

O opodstatnenosti žiadosti a udelení výnimky z  termínov stanovených pre jednotlivé úkony príslušnou Výzvou a/alebo súvisiacimi právnymi dokumentami bezodkladne rozhoduje poverený riadiaci pracovník SIEA. O schválení, resp. neschválení žiadosti a udelení výnimky z  termínov stanovených pre jednotlivé úkony príslušnou Výzvou a/alebo súvisiacimi právnymi dokumentami bude žiadateľ informovaný prostredníctvom e-mail odpovede od prideleného administrátora jeho žiadosti na strane SIEA, ktorá mu bude doručená do 15:00 dňa, ktorý je pôvodným predmetným termínom. |
| **2.1 Kategória podmienok poskytnutia KV: Oprávnenosť žiadateľa**  |
| **P.č.** | **Podmienka poskytnutia KV** | **Popis podmienky poskytnutia KV** |
| 2.1.1 | Právna forma | V rámci tejto riadnej Výzvy KV sú oprávnenými žiadateľmi fyzické osoby alebo právnické osoby podľa § 2 ods. 2 zákona č. 513/1991 Zb. Obchodný zákonník v znení neskorších predpisov, ktoré spĺňajú všetky nasledovné podmienky:* sú MSP[[2]](#footnote-2),
* sú registrované na území Slovenskej republiky,
* vykonávajú podnikateľskú činnosť na území Slovenskej republiky
* od začiatku podnikania oprávneného žiadateľa o KV v zmysle § 2 ods. 1 zákona č. 513/1991 Zb. Obchodný zákonník v znení neskorších predpisov, ku dňu riadneho podania skompletizovanej žiadosti o KV, uplynulo **viac ako 6 mesiacov[[3]](#footnote-3)**
 |
| 2.1.2 | Podmienka, že žiadateľ, ktorým je právnická osoba, nebol právoplatne odsúdený | Žiadateľ, ako právnická osoba, nebol, ku dňu podania žiadosti o KV, právoplatne odsúdený v zmysle zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov. |
| 2.1.3 | Podmienka nebyť dlžníkom na sociálnom poistení[[4]](#footnote-4) | Žiadateľ nesmie byť dlžníkom na sociálnom poistení. |
| 2.1.4 | Podmienka nebyť dlžníkom poistného na zdravotnom poistení[[5]](#footnote-5) | Žiadateľ nesmie byť dlžníkom na zdravotnom poistení v žiadnej zdravotnej poisťovni poskytujúcej verejné zdravotné poistenie v SR. |
| 2.1.5 | Podmienka, že voči žiadateľovi nie je vedené konkurzné konanie, nie je v konkurze, likvidácii alebo v reštrukturalizácii | Voči žiadateľovi nesmie byť vedené konkurzné konanie, nie je v konkurze, v likvidácii, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku[[6]](#footnote-6). |
| 2.1.6 | Podmienka zákazu vedenia výkonu rozhodnutia voči žiadateľovi | Voči žiadateľovi, nie je vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, a/alebo zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov. |
| 2.1.7 | Podmienka neporušenia zákazu nelegálnej práce a nelegálneho zamestnávania za obdobie 5 rokov predchádzajúcich podaniu ŽoNFP | Žiadateľ neporušil zákaz nelegálnej práce a nelegálneho zamestnávania v predchádzajúcich piatich rokoch. |
| 2.1.8 | Podmienka, že žiadateľ má vysporiadané finančné vzťahy so štátnym rozpočtom | Žiadateľ má vysporiadané finančné vzťahy so štátnym rozpočtom. |
| 2.1.9 | Podmienka, že voči žiadateľovi sa nenárokuje vrátenie pomoci na základe rozhodnutia Európskej komisie, ktorým bola poskytnutá pomoc označená za neoprávnenú a nezlučiteľnú so spoločným trhom | KV nie je možné poskytnúť žiadateľovi, voči ktorému sa uplatňuje vrátenie štátnej pomoci na základe rozhodnutia Komisie, ktorým bola táto štátna pomoc označená za neoprávnenú a nezlučiteľnú s vnútorným trhom. |
| 2.1.10 | Podmienka, že žiadateľ nie je podnikom v ťažkostiach | Žiadateľ nesmie byť podnikom v ťažkostiach v zmysle Usmernení o štátnej pomoci na záchranu a reštrukturalizáciu nefinančných podnikov v ťažkostiach (oznámenie Komisie 2014/C249/01). |
| **2.2 Kategória podmienok poskytnutia KV: Oprávnené odvetvia a činnosti**  |
| 2.2.1 | Podmienka, že pomoc sa poskytuje na oprávnené činnosti  | V rámci tejto riadnej Výzvy KV sú kreatívne vouchery poskytované na služby a/alebo diela dodávané subjektami zapísanými do Zoznamu oprávnených realizátorov NP PRKP, pôsobiacimi v odvetví kreatívneho priemyslu KP, ktoré je vymedzené nasledovným kódom podľa **SK NACE: 74.10 Špecializované dizajnérske činnosti**, a ktoré zároveň spĺňajú charakteristiky oprávnených činností z oblasti Dizajn podľa zoznamu oprávnených činností zverejnenom na webovom sídle [www.vytvor.me](http://www.vytvor.me) v časti Realizátor pod názvom Zoznam oprávnených činností, spresnené prostredníctvom povinných formulárov zadaní pre vypracovanie cenových ponúk.Zároveň platí, že v Zadaní pre zhotovenie cenovej ponuky žiadateľa o KV nesmie byť ako služba a/alebo dielo, ktoré je predmetom Projektu žiadateľa o KV a predmetom pomoci poskytnutej prostredníctvom KV, uvedená služba/dielo propagujúce násilie a/alebo služby/diela s iným nevhodným zameraním/obsahom, ktorý je preukázateľne v rozpore so všeobecne záväzným právnym predpisom. |
| 2.2.2 | Podmienka, že pomoc sa v rámci projektu, resp. jeho časti neposkytuje v odvetviach/činnostiach, na ktoré sa pomoc v zmysle príslušnej právnej úpravy/Schémy neuplatňuje | 1. **Podľa čl. 1 nariadenia de minimis[[7]](#footnote-7) a v súlade so Schémou sa pomoc poskytuje vo všetkých odvetviach hospodárstva okrem:**
2. pomoci v prospech podnikov pôsobiacich v sektore rybolovu a akvakultúry, na ktoré sa vzťahuje nariadenie EP a Rady (EÚ) č. 1379/20138;
3. pomoci poskytovanej podnikom pôsobiacim v oblasti prvovýroby poľnohospodárskych výrobkov;
4. pomoci poskytovanej podnikom pôsobiacim v sektore spracovania a marketing poľnohospodárskych výrobkov, a to v týchto prípadoch:
* ak je výška pomoci stanovená na základe ceny alebo množstva takýchto výrobkov kúpených od prvovýrobcov alebo výrobkov umiestnených na trhu príslušnými podnikmi;
* ak je pomoc podmienená tým, že bude čiastočne alebo úplne postúpená prvovýrobcom;
1. pomoci na činnosti súvisiace s vývozom do tretích krajín alebo členských štátov, konkrétne pomoci priamo súvisiacej s vyvážanými množstvami, na zriadenie a prevádzkovanie distribučnej siete alebo inými bežnými výdavkami súvisiacimi s vývoznou činnosťou;
2. pomoci, ktorá je podmienená uprednostňovaním používania domáceho tovaru pred dovážaným.

Ak podnik pôsobí vo vylúčených sektoroch uvedených vyššie a zároveň pôsobí v jednom alebo viacerých iných sektoroch alebo vyvíja ďalšie činnosti, ktoré patria do rozsahu pôsobnosti Schémy, Schéma sa uplatňuje na pomoc poskytovanú v súvislosti s týmito ďalšími sektormi alebo na tieto ďalšie činnosti za podmienky, že prijímateľ zabezpečí, oddelením činností alebo rozlíšením výdavkov, aby činnosti vykonávané vo vylúčených sektoroch neboli podporované z pomoci de minimis poskytnutej v súlade so Schémou.1. **Podľa čl. F) Schémy pomoc nie je ďalej možné poskytnúť:**
2. na odstavenie alebo výstavbu jadrových elektrární;
3. na podporu tzv. komerčných zariadení cestovného ruchu;
4. na investície, ktorých cieľom je zníženie emisií skleníkových plynov z činností uvedených v prílohe 1 k Smernici 2003/87/ES Európskeho parlamentu a Rady z 13. októbra 2003, o vytvorení systému obchodovania s emisnými kvótami skleníkových plynov v spoločenstve, a ktorou sa mení a dopĺňa smernica Rady 96/61/ES.
5. na výrobu, spracovanie a uvádzanie tabaku a tabakových výrobkov na trh;
6. na investície do letiskovej infraštruktúry, pokiaľ nesúvisia s ochranou životného prostredia alebo ich nesprevádzajú investície nevyhnutné na zmiernenie alebo zníženie negatívneho vplyvu tejto infraštruktúry na životné prostredie.
 |
| **2.3 Kategória podmienok poskytnutia pomoci : Ďalšie podmienky poskytnutia KV**  |
| 2.3.1 | Minimálna a maximálna výška pomoci | Minimálna výška pomoci v rámci tejto riadnej Výzvy KV\_D\_RB119 (hodnota KV) je 1 000 EURMaximálna výška pomoci v rámci tejto riadnej Výzvy KV\_D\_RB119 (hodnota KV) je 5 000 EUR.[[8]](#footnote-8)Zároveň platí, že celková výška pomoci de minimis **jedinému podniku[[9]](#footnote-9)** nesmie presiahnuť 200 000 EUR v priebehu obdobia troch fiškálnych rokov, ak nie je stanovený iný strop pomoci.[[10]](#footnote-10) |
| 2.3.2 | Podmienka, že projekt žiadateľa o KV je realizovaný na oprávnenom území | NP PRKP je realizovaný na území Bratislavského samosprávneho kraja (MDR – rozvinutejšie regióny ), ako aj v ostatných krajoch Slovenskej republiky (LDR – menej rozvinuté regióny) Oprávneným územím pre túto riadnu Výzvu KV je územie Bratislavského samosprávneho kraja (MDR – rozvinutejšie regióny ) |
| 2.3.3 | Podmienka, že Projekt žiadateľa o KV realizuje Oprávnený realizátor NP PR PK  | Predmet plnenia definovaný v rámci príslušnej žiadosti o KV musí realizovať/dodať subjekt, ktorý je v zapísaný v Zozname oprávnených realizátorov NP PRKP a je zároveň víťazom cenového prieskumu predloženého v rámci Žiadosti o KV  |
| 2.3.4 | Časová oprávnenosť realizácie projektu žiadateľa o KV | Najskorším možným termínom začiatku realizácie Projektu žiadateľa o KV (t.j. najskorší možný termín vypracovania vlastného zadania pre zhotovenie cenovej ponuky) je dátum vyhlásenia príslušnej Výzvy KV.Najneskorším možným termínom konca realizácie Projektu žiadateľa o KV (t.j. najneskorší možný termín, v ktorom je možné riadne predložiť Žiadosť o preplatenie KV) je dátum stanovený ako hraničný a konečný možný termín končenia Projektu Žiadateľa o KV – konkretizovaný v každej jednej Výzve KV. Maximálna celková dĺžka plnenia predmetu Zmluvy PP-OR (t.j. dĺžka služby, resp.doba dodania diela, ktoré sú predmetnom podpory prostredníctvom KV zo strany Oprávneného realizátora v prospech Príjemcu pomoci prostredníctvom KV) je stanovená na **6 mesiacov**. Posledným hraničným a konečným termínom ukončenia Projektu Žiadateľa o KV, ktorým je predloženie Žiadosti o preplatenie kreatívneho vouchera po splnení všetkých náležitostí, a ktorý je možné stanoviť v rámci tejto riadnej Výzvy KV je **31.07.2020.** Koniec platnosti konkrétneho kreatívneho vouchera je daný dátumom ukončenia realizácie Projektu žiadateľa o KV a stanovuje sa v zmysle príslušných ustanovení Príručky pre žiadateľa o KV\_R\_2019 a Príručky pre Príjemcu KV\_R\_2019.  |
| 2.3.5 | Časová oprávnenosť začiatku realizácie projektu žiadateľa o KV | Pomoc sa nevzťahuje na Projekty žiadateľa o KV, **v rámci ktorých začalo plnenie predmetu Projektu Žiadateľa o KV, zo strany určeného oprávneného realizátora (realizácia predmetu Projektu žiadateľa o KV), pred dátumom podania skompletizovanej a úplnej Žiadosti o KV v súlade s ustanovením 1.8 tejto riadnej Výzvy KV.**   |
| 2.3.6 | Podmienka finančnej spôsobilosti spolufinancovania projektu žiadateľa o KV | Žiadateľ musí byť finančne spôsobilý na spolufinancovanie projektu. Finančná spôsobilosť na spolufinancovanie projektu znamená, že žiadateľ má zabezpečené dostatočné vlastné alebo úverové zdroje minimálne vo výške rozdielu celkových oprávnených výdavkov žiadateľa o KV a žiadaného KV. |
| 2.3.7 | Podmienka oprávnenosti predloženia žiadosti o KV | Žiadateľ je oprávnený, v rámci tejto riadnej Výzvy KV, mať aktívne administrovanú len jednu platnú elektronickú registráciu a s ňou súvisiacu rezerváciu zdrojov, resp. podať iba jednu Žiadosť o KV. Opakovane si môže, v rámci tejto riadnej Výzvy KV, vytvoriť novú elektronickú registráciu a s ňou súvisiacu rezerváciu zdrojov, resp. podať novú Žiadosť o KV **len v prípade**, že prišlo k vystornovaniu jeho aktuálne platnej elektronickej registrácie a s ňou súvisiacej rezervácie zdrojov v nadväznosti na zastavenie procesu kompletizácie, podávania a posudzovania Žiadosti o KV, resp. v prípade, že mu jeho predchádzajúca Žiadosť o KV nebola schválená. Zároveň platí podmienka, že Žiadateľovi môže byť – v rámci všetkých riadnych a mimoriadnych výziev vyhlásených v jednom kalendárnom roku – schválená len jedna žiadosť o KV. |

|  |
| --- |
| 1. **Uzatvorenie Zmluvy o poskytnutí KV**
 |
| V prípade, že splnenie všetkých podmienok poskytnutia KV stanovených v tejto riadnej Výzvy KV bolo overené, bude zo strany SIEA vygenerovaná Zmluva o poskytnutí KV, ktorá bude žiadateľovi doručená prostredníctvom e-mailovej Výzvy na podpis zmluvy zo strany žiadateľa, ako uzamknuté PDF zašifrované Referenčným číslom žiadateľa /kódom. Vzor Zmluvy o poskytnutí KV bude zverejnený na [www.vytvor.me](http://www.vytvor.me) v časti Kreatívne vouchere.Žiadateľ Zmluvu o poskytnutí KV, podpísanú v súlade s vlastným vnútorným podpisovým poriadkom, zasiela v troch rovnopisoch v lehote do 5 pracovných dní od doručenia e-mailu s Výzvou na podpis Zmluvy o poskytnutí KV, na rovnakú doručovaciu adresu a rovnakým spôsobom ako Žiadosť o KV. Návrh na uzavretie Zmluvy o poskytnutí KV zaniká dňom uplynutia lehoty, ktorá bola v návrhu na uzavretie Zmluvy o poskytnutí KV určená na jeho prijatie, ak SIEA nebude postupovať podľa § 43c ods. 3 Občianskeho zákonníka, alebo doručením písomného prejavu žiadateľa o odmietnutí návrhu na uzavretie Zmluvy o poskytnutí KV SIEA.Po obdržaní troch rovnopisov Zmluvy o poskytnutí KV podpísaných zo strany žiadateľa, podpisuje Zmluvu o poskytnutí KV štatutárny zástupca SIEA a SIEA ju zverejňuje v Centrálnom registri zmlúv (ďalej len „CRZ“). Zmluva o poskytnutí KV nadobúda účinnosť dňom nasledujúcim po dni jej zverejnenia v CRZ. Momentom nadobudnutia účinnosti Zmluvy o poskytnutí KV, sa z úspešného žiadateľa stáva príjemca pomoci, ktorému je poskytnutá pomoc de minimis vo výške uvedenej v Zmluve o poskytnutí KV. V deň nadobudnutia účinnosti Zmluvy o poskytnutí KV pracovníci SIEA nahlasujú výšku poskytnutej pomoci de minimis stanovenú Zmluvou o poskytnutí KV do Informačného systému pre evidenciu a monitoring pomoci ( ďalej len „IS SEMP“). Príjemcovi pomoci posielajú elektronicky informáciu o zverejnení Zmluvy o poskytnutí KV v CRZ a o zaznamenaní poskytnutej minimálnej pomoci do IS SEMP. Dva rovnopisy Zmluvy o poskytnutí o KV si ponechá SIEA a jeden rovnopis bude zaslaný doporučenou poštou príjemcovi pomoci. |

|  |
| --- |
| 1. **Zmena a Zrušenie riadnej Výzvy KV**
 |
| SIEA si vyhradzuje právo vykonať zmenu riadnej Výzvy KV, vrátane jej príloh, najmä s ohľadom na potreby implementácie národného projektu Podpora rozvoja kreatívneho priemyslu na Slovensku, zistenia kontrolných subjektov, na základe podnetov dotknutých subjektov a iných dôvodov vyžadujúcich optimalizáciu stanovených podmienok. O zmene riadnej Výzvy KV SIEA informuje žiadateľov zverejnením informácie na webových sídlach [www.siea.sk](http://www.siea.sk) a [www.vytvor.me](http://www.vytvor.me).SIEA umožní žiadateľovi doplniť alebo zmeniť žiadosť podanú do termínu zmeny riadnej Výzvy KV, ak ide o takú zmenu riadnej Výzvy KV, ktorou môže byť skôr podaná žiadosť dotknutá; SIEA prostredníctvom e-mailovej komunikácie informuje žiadateľa a určí mu primeranú lehotu na doplnenie alebo zmenu žiadosti o KV.Oprava chýb v písaní, v počtoch alebo iných zrejmých nesprávností nepredstavuje zmenu riadnej Výzvy KV a o vykonaných opravách/úpravách SIEA informuje žiadateľov zverejnením na webových sídlach [www.siea.sk](http://www.siea.sk) a [www.vytvor.me](http://www.vytvor.me) [www.siea.sk](http://www.siea.sk) a [www.vytvor.me](http://www.vytvor.me). SIEA je oprávnená zrušiť riadnu Výzvu KV do jej uzavretia v prípade, ak dôjde k podstatnej zmene podmienok poskytnutia KV v dôsledku zmien v rámci Schémy pomoci de minimis – DM – 1/2018 po vyhlásení tejto riadnej Výzvy KV a/alebo v dôsledku zmien v implementácii NP PRKP, alebo ak z iných objektívnych dôvodov nie je možné financovať projekty na základe výzvy (napr. z dôvodu legislatívnej alebo neodstrániteľnej prekážky, ktorú nebolo možné v čase vyhlásenia výzvy predvídať). Zrušenie výzvy bude realizované prostredníctvom informácie o zrušení výzvy, ktoré SIEA zverejní na webových sídlach [www.siea.sk](http://www.siea.sk) a [www.vytvor.me](http://www.vytvor.me) Zrušenie riadnej Výzvy KV bude účinné v súlade s informáciou uvedenou v informácií o zrušení riadnej Výzvy KV, najskôr však dňom zverejnenia na webových sídlach [www.siea.sk](http://www.siea.sk) a/alebo [www.vytvor.me](http://www.vytvor.me)  |

|  |
| --- |
| 1. **Prílohy riadnej Výzvy KV**
 |
| Číslo prílohy  |  |
| 1. | Príručka pre žiadateľa o KV\_ R\_2019 |
| 2.  | Schéma na podporu rozvoja kreatívneho priemyslu na Slovensku v znení dodatku č. 1 - Schéma DM – 1/201  |
| 3. | Formulár Žiadosti o poskytnutie pomoci prostredníctvom kreatívneho vouchera - VZOR |
| 4. | Príloha č. 1 Žiadosti o KV - Samostatné vyhlásenia dotknutých osôb - VZOR |
| 5. | Príloha č. 2 Žiadosti o KV Prehľad prijatej pomoci de minimis za sledované obdobie – POVINNÝ FORMULÁR |
| 6. | Príloha č. 5 Žiadosti o KV - Podnikateľský plán – POVINNÝ FORMULÁR |
| 7. | Príloha č. 6 Žiadosti o KV Zadanie pre zhotovenie cenovej ponuky – POVINNÝ FORMULÁR |
| 8. | Príloha č. 7 Žiadosti o KV Záznam z vyhodnotenia cenových ponúk – POVINNÝ FORMULÁR  |

1. V súlade s §40 ods. 4 Občianskeho zákonníka je písomná forma zachovaná, aj ak je právny úkon urobený elektronickými prostriedkami, ktoré umožňujú zachytenie obsahu právneho úkonu a určenie osoby, ktorá právny úkon urobila. Písomná forma je zachovaná vždy, ak právny úkon urobený elektronickými prostriedkami je podpísaný zaručeným elektronickým podpisom alebo zaručenou elektronickou pečaťou. [↑](#footnote-ref-1)
2. Určujúcou definíciou mikro, malého a stredného podniku je definícia použitá v prílohe I nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy(Ú. V. EÚ L 187, 26.6.2014). [↑](#footnote-ref-2)
3. V prípade fyzických osôb oprávnených na podnikanie sa za začiatok podnikania považuje dátum vydania živnostenského oprávnenia. V prípade osôb zapisovaných do obchodného registra sa za začiatok podnikania považuje dátum zápisu do obchodného registra [↑](#footnote-ref-3)
4. Zákon č. 461/2003 Z. z. o sociálnom poistení v znení neskorších predpisov. [↑](#footnote-ref-4)
5. Zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. [↑](#footnote-ref-5)
6. Podmienka sa vzťahuje aj na konania začaté a neukončené podľa zákona č. 328/1991 Zb. o konkurze a vyrovnaní v znení neskorších predpisov , ktorý bol účinný pred zákonom č. 7/2005 Z.z. o konkurze a reštrukturalizácii v znení neskorších predpispov. Rovnako sa podmienka vzťahuje na prípady zastavenia konkurzného konania alebo zrušenia konkurzného konania pre nedostatok majetku žiadateľa. [↑](#footnote-ref-6)
7. Nariadenie Komisie (EÚ) č. 1407/2013 z 18. decembra 2013 uplatňovaní článkov 107 a 108 Zmluvy o fungovaní Európskej únie na pomoc de minimis (Ú. V. EÚ L352, 24.12.2013, s. 1) [↑](#footnote-ref-7)
8. Maximálna cena za plnenie oprávneného realizátora v prospech žiadateľa o KV ako celok nesmie, v rámci riadnej Výzvy KV\_D\_RB119, presiahnuť 10 000 EUR [↑](#footnote-ref-8)
9. V prípade, že žiadateľ patrí do skupiny podnikov, ktoré sú považované za jediný podnik podľa článku 2 ods. 2 Nariadenie komisie (EÚ) č. 1407/2013, predloží údaje o prijatej pomoci de minimis počas predchádzajúcich dvoch fiškálnych rokov a počas prebiehajúceho fiškálneho roku, za všetkých členov skupiny podnikov, ktoré s jeho podnikom tvoria jediný podnik, a to aj od iných poskytovateľov pomoci alebo v rámci iných schém pomoci de minimis. [↑](#footnote-ref-9)
10. Celková výška pomoci príjemcovi vykonávajúcemu cestnú nákladnú dopravu v prenájme alebo za úhradu nesmie presiahnuť 100 000 EUR v priebehu obdobia troch fiškálnych rokov, pričom táto pomoc sa nesmie použiť na nákup vozidiel cestnej nákladnej dopravy. Ak podnik vykonáva cestnú nákladnú dopravu v prenájme alebo za úhradu a zároveň iné činnosti, na ktoré sa uplatňuje strop vo výške 200.000 EUR, strop vo výške 200 000 EUR sa na tento podnik uplatní za predpokladu, že prijímateľ zabezpečí pomocou primeraných prostriedkov, ako je oddelenie činností alebo rozlíšenie nákladov, aby podpora pre činnosti cestnej nákladnej dopravy nepresiahla 100 000 EUR a aby sa žiadna pomoc de minimis nepoužila na nákup vozidiel cestnej nákladnej dopravy. SIEA ako vykonávateľ Schémy pomoci de minimis – DM - 1/2018 je podľa §13 ods. 3 zákona č. 358/2015 Z.z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) pred poskytnutím pomoci povinná overiť v centrálnom registri (IS SEMP), či poskytnutím pomoci podľa tejto Výzvy nedôjde k prekročeniu limitu pomoci de minimis jedinému podniku počas obdobia, ktoré pokrýva príslušný fiškálny rok, ako aj predchádzajúce 2 fiškálne roky. V prípade, že sa preukáže, že by k takémuto prekročeniu prišlo, vykonávateľ Schémy, nie je oprávnený takúto pomoc Žiadateľovi/Príjemcovi poskytnúť. [↑](#footnote-ref-10)